钦定古今图书集成/明伦汇编/氏族典/第313卷 > 《廖用贤尚友录》 > 成连
## 钦定古今图书集成/明伦汇编/氏族典/第313卷 > 《廖用贤尚友录》 > 成连

按《乐府古题要解》：“伯牙学鼓琴于成连先生，三年而
成。至于精神寂寞，情志专一，尚未能也。成连云：‘吾师
子春在海中，能移人情’。乃与伯牙延望无人，至蓬莱
山，留伯牙曰：‘吾将迎吾师’。刺船而去。旬时不返。但闻
海上水汨没崩澌之声，山林窅冥，群鸟悲号，怆然叹
曰：‘先生将移我情’。乃援琴而歌之。曲终，成连刺船而
还，伯牙遂为天下妙手。”